

**П Р А В И Л А**

**ЗА УЧАСТИЕ, ОЦЕНКА, ОБХВАТ И ФИНАНСИРАНЕ НА ДЕЙНОСТИТЕ ПО ИЗПЪЛНЕНИЕ НА ПРОЕКТНИ ИДЕИ ПО ИНИЦИАТИВА „АКАДЕМИЯ ЗА ВИЗИОНЕРИ“**

**НА СТОЛИЧНА ОБЩИНА**

**Гр. София, 2023**

**Раздел I.**

**ОБЩИ ПОЛОЖЕНИЯ**

**Чл. 1.** Настоящите Правила за участие, оценка, обхват и финансиране на дейностите по изпълнение на проектни идеи по инициатива „Академия за ВИЗИОНЕРИ“ на Столична община, наричани по нататък в документа „Правилата“уреждат критериите за участие, обхвата на дейностите и разпределението на функциите, времевия график, процедурата за оценка и финансиране на проектни идеи, реализацията и отчета на проектните идеи в „Академия за ВИЗИОНЕРИ“ на Столична община.

**Чл. 2.** Инициативата „Академия за ВИЗИОНЕРИ“, наричана по нататък за краткост „Инициативата“ е младежка инициатива със свободен достъп, която традиционно присъства в Годишен календарен план на дирекция „Спорт и младежки дейности“, дейност 714 „Спортни бази за спорт за всички“.

**Раздел II.**

**ЦЕЛИ**

**Чл. 3.** **(1)** Инициативата подпомага младите хора на столицата в създаването и реализирането на умни решения в полза на общността и иновативни идеи с кауза.

**(2)** Инициативата осигурява професионална менторска подкрепа от водещи експерти в различни тематични направления;

**(3)** Инициативата представя работещи модели и добри практики в международен мащаб;

**(4)** Инициативата стимулира работата в екип и обмяната на опит.

**Раздел III.**

**КРИТЕРИИ ЗА УЧАСТИЕ И НАЧИН НА ВКЛЮЧВАНЕ**

**Чл. 4**. **(1)** Право на участие в инициативата имат всички младежи на възраст от 15 до 29 години включително, съгласно § 1, т. 1 от Допълнителните разпоредби на Закона за младежта, живеещи на територията на Столична община..

**(2)** За включване в Инициативата, участниците попълват ***Информационна карта*** (Приложение № 1) и ***Декларация за съгласие за обработване на лични данни*** (Приложение № 2), които изпращат по електронна поща.

**(3)** Участниците се информират за възможността за оттегляне на съгласието си за обработване на лични данни чрез ***Декларация за оттегляне на съгласието за обработване на лични данни*** (Приложение № 3)

**Раздел IV.**

**ОБХВАТ НА ДЕЙНОСТИТЕ И РАЗПРЕДЕЛЕНИЕ НА ФУНКЦИИТЕ**

**Чл. 5.** Дейностите, които се изпълняват по Инициативата:

**1.** Дейностите се реализират на територията на Столична община.

**2.** Дейностите се изпълняват чрез менторска подкрепа при разработване на иновативните идеи.

**3.** Дейностите се изпълняват в Направленията са тематичните области, в които младите хора разработват проектни идеи. Направленията могат да се променят, спрямо потребностите и интересите на младите хора.

**4.** Дейностите се провеждат чрез представяния на добри практики и утвърдени работещи модели в международен мащаб.

**5.** Дейностите се изпълняват чрез оказване на организационно и логистично съдействие на младежките екипи при реализация на проектите от Отдел „Младежки дейности“ на дирекция „Спорт и младежки дейности, който съдейства вкл. за популяризиране на проектните идеи.

**Раздел V.**

**ВРЕМЕВИ ГРАФИК**

**Чл. 6.** Жизненият цикъл от кандидатстване до изпълнение на Проектни идеи се реализират във времеви диапазони:

|  |  |
| --- | --- |
| Записване | Март – май |
| Откриване на Академия - официално публично събитие | Май-юни |
| Менторски сесии | Май-юли |
| Практически занимания, лекции и интерактивни презентации на добри практики в международен мащаб от водещи експерти | Май-юли |
| Одобряване финансирането на иновативни идеи | Юни - юли |
| Реализация на одобрените за финансиране младежки идеи | Юни – ноември |
| Закриване на „Академия за ВИЗИОНЕРИ“ – официално публично представяне на реализираните проекти | Декември |

**Раздел VI.**

**ОЦЕНКА И ФИНАНСИРАНЕ НА ИДЕЙНИ ПРЕДЛОЖЕНИЯ**

**Чл. 7.** След приключване на менторските сесии, младежките екипи разписват ***Формуляр на идеен проект с финансов план*** (Приложение № 4)

**Чл. 8.** Със заповед на кмета на Столична община се сформира комисия за оценка на Проектните идеи в състава на която се включват служители на администрацията на Столична община и доказани експерти в различните направления – ментори, съобразно професионална експертиза.

**Чл. 9.** За своята работа Комисията съставя Протокол с предложение за финансиране на проекти, който се представя на заместник-кмет Направление „Култура, образование, спорт и младежки дейности“ за одобрение.

**Чл. 10.** Финансирането на проектите се извършва с план-сметка, одобрена от заместник-кмет Направление „Култура, образование, спорт и младежки дейности“, изготвена въз основа на подадените от младежките екипи и съгласувани с менторите финансови планове.

**Чл. 11.** Средствата се планират в Дейност 714 „Спортни бази за спорт за всички“, Годишен календарен план на дирекция „Спорт и младежки дейности“.

**Чл. 12.** Разходите се извършват от дирекция „Спорт и младежки дейности“ срещу разходооправдателни документи, в съответствие със Системата за финансово управление и контрол на Столична община

**Раздел VII.**

**РЕАЛИЗАЦИЯ НА ОДОБРЕНИТЕ ЗА ФИНАНСИРАНЕ ПРОЕКТИ И ОТЧЕТ**

**Чл. 13.** Реализацията на одобрените за финансиране проекти стартира след утвърдена от заместник-кмет на Направление „Култура, образование, спорт и младежки дейности“ план-сметка.

**Чл. 14.** След приключване реализацията на проектните идеи, младежките екипи разписват ***Формуляр за съдържателен и финансов отчет*** (Приложение № 5)

**Чл. 15.** Въз основа на получените съдържателни и финансови отчети, дирекция „Спорт и младежки дейности“, изготвя Доклад с отчет за реализираните проектни дейности за утвърждаване от заместник-кмет на Направление „Култура, образование, спорт и младежки дейности“.

**Раздел VIII.**

**ЗАКЛЮЧИТЕЛНИ РАЗПОРЕДБИ**

**§ 1.** Настоящите правила се утвърждават със заповед на кмета на Столична община

**§ 2.** Контролът по изпълнението и спазването на правилата се осъществява от зам.-кмета в направление „Култура, образование, спорт и младежки дейности“.

**§ 3.** За неуредените в тези правила въпроси се прилагат разпоредбите на ЗДОИ.

**§ 4.** Образецът на Информационна карта (Приложение № 1); Декларация за съгласие за обработване на лични данни (Приложение № 2); Декларация за оттегляне на съгласието за обработване на лични данни (Приложение № 3); Формуляр на идеен проект с финансов план (Приложение № 4); Формуляр за съдържателен и финансов отчет (Приложение № 5) са неразделна част от настоящите правила.

**§ 5.** Промяна в настоящите правила се извършва със заповед на кмета на Столична община.

**ПРИЛОЖЕНИЕ:**

************ ********